I dag er Konnerud en moderne forstad og et attraktivt boligområde. Bebyggelsen består av eneboliger, rekkehus og boligblokker. Hovedtyngden av utbyggingen skjedde i 1980-årene. I dag er det ofte trafikkproblemer på veien fra Konnerud til Drammen sentrum. Planene om en ny Konnerudnedføring er imidlertid kansellert. Inntil det blir en løsning på trafikkproblemene, har kommunen begrenset videre boligbygging til 20 nye boliger i året.